als_Latn dik_Latn sna_Latn
Sheshi “Skëndërbej” vazhdon edhe sot të jetë një nga pikat më të vizituara të kryeqytetit. Pas hapjes zyrtare që u bë dje në mbrëmje, me qindra qytetarë kanë dashur të shuajnë kureshtjen, e ta shohin nga afër investimin e shumë përfolur.
Përveç sheshit i cili shërben tashmë vetëm si pedonale, interes për vizitorët e shumtë kanë qenë shatërvanët si edhe pjesa e gjelbëruara dhe pyllëzuar rreth sheshit. Natyrisht që nuk kanë munguar as grupe të shumta turistësh të huaj, duke e kthyer tashmë sheshin kryesor të shqiptarëve në një atraksion të mirëfilltë turistik.
Sheshi u hap dje në mbrëmje përmes një ceremonie madhështore, ku morri pjesë edhe kryeministri Rama, ndërsa festa vazhdoi deri në mesnatë me grupe folklorike nga të gjitha trojet shqiptare.
als_Latn als_Latn als_Latn